Ttgsa kingal ruwan sapah

Sapah ksun o pusu nniqun ni pusu bi kdkilan ta seejiq paah laqi.
Nasi ungat sapah do ungac/ungat bi sbliqan ta muudus babaw dxgal da. 
Kiya ni txtaxa ta hiyi o spruun ta qmita ni muda qmlahang ka kingal ruwan 
sapah ta.
Ttgsa kingal ruwan sapah o niqan mataru klgan ka pusu ttgsa na.
Tg1 o qpahun ttgsa tama ni bubu, saw mha mdrumuc/ mdrumut bi qmpah, 
dmanga ni qmlahang bi dmudul laqi. Embbiyax ni msblaiq bi ka sapah dha. 
Tg2 o qpahun ttgsa laqi. Maa kingal laqi o snparu bi rudan, mdrumuc/
mdrumut bi smluhay matas ni pmpas, saw sqrasun bi rudan ka kana euda 
dha. Tg3 o qpahun ttgsa snaw ni qrijil/kuyuh. Snaw ni qrijil/kuyuh o 
pdkaun ta qmita ni spruun bi kana, psbalay ni psblaiq bi mseupu. Ini tduwa 
pptraqil.
Tg4 o qpahun ttgsa mstrung. Snaw ni qrijil/kuyuh o mnduwa bi 
muda gaya pstrung ni saw sblaiq bi ka kndsan kingal msdungus. Smemalu 
sblaiq bi kingal ruwan sapah bitaq mhuqil ini bi knpriyux.
Tg5 o qpahun ttgsa pnluban knsjiqan ta.txtaxa ta hiyi o enduwa ta bi 
emppgealu ni mdddayaw, ppsblaiq bi kana ka kingal ruwan sapah, tama ni 
bubu ni mnswai. Kana lplupung/ddangi, mdudul…saw mha malu ni 
msblaiq ta bi kana. Tg6 o qpahun ttgsa qmlahang dnuwi. Saw mrana bi 
dnuuy, qaya ni snku ka kingal ruwan sapah, qqblaiq knudus babaw dxgal.
Nasi mnduwa murug muda ka ttgsa kingal ruwan sapah ka seejiq o 
mha paru bi knsyangan ni niqan bi pusu ka kndsan na.

Snakun:Truku